EL
16.5.2022
Επίσημη Εφημερίδα της Ευρωπαϊκής Ένωσης
C 198/15
Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) στις 29 Σεπτεμβρίου 2021 — XN κατά Αστυνομικού οργάνου της 02 RU SDVR (Υπόθεση C-608/21) (2022/C 198/21) Γλώσσα διαδικασίας: η βουλγαρική Αιτούν δικαστήριο Sofiyski rayonen sad
Διάδικοι στην υπόθεση της κύριας δίκης Προσφεύγων: XN Καθού: Αστυνομικό όργανο της 02 RU SDVR
Προδικαστικά ερωτήματα 1) Έχει το άρθρο 8, παράγραφος 1, σε συνδυασμό με το άρθρο 6, παράγραφος 2, της οδηγίας 2012/13/ΕΕ (1) του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με το δικαίωμα ενημέρωσης στο πλαίσιο ποινικών διαδικασιών (ΕΕ 2012, L 142, σ.
1), την έννοια ότι αντίκειται σε εθνική ρύθμιση την οποία η πάγια νομολογία του οικείου κράτους μέλους της Ευρωπαϊκής Ένωσης διορθώνει ερμηνευτικά ώστε η ενημέρωση για τους λόγους της σύλληψης υπόπτου, συμπεριλαμβανομένης της αξιόποινης πράξης για την τέλεση της οποίας θεωρείται ύποπτος, να επιτρέπεται να μην περιλαμβάνεται στη γραπτή διαταγή κράτησης παρά μόνο σε άλλα συνοδευτικά έγγραφα (που έχουν προηγηθεί ή έπονται), τα οποία δεν παραδίδονται παραχρήμα, ο δε κρατούμενος μπορεί να λάβει γνώση αυτών εκ των υστέρων στο πλαίσιο ενδεχόμενης ένδικης προσφυγής κατά της νομιμότητας της κράτησης; 2) Έχει το άρθρο 6, παράγραφος 2, της οδηγίας 2012/13/ΕΕ του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με το δικαίωμα ενημέρωσης στο πλαίσιο ποινικών διαδικασιών (ΕΕ 2012, L 142, σ.
1), την έννοια ότι η ενημέρωση για την αξιόποινη πράξη για την τέλεση της οποίας ο συλληφθείς θεωρείται ύποπτος πρέπει να περιέχει πληροφορίες σχετικά με τον χρόνο, τον τόπο και τον τρόπο τέλεσης, τον ακριβή βαθμό συμμετοχής του προσώπου στην αξιόποινη πράξη και την ποινική αξιολόγηση που προκύπτει από αυτά, προκειμένου να διασφαλισθεί η αποτελεσματική άσκηση των δικαιωμάτων υπεράσπισης;
(1)
ΕΕ 2012, L 142, σ.
1.
Αναίρεση που άσκησε στις 2 Δεκεμβρίου 2021 η Marina Yachting Brand Management Co.
Ltd κατά της αποφάσεως που εξέδωσε το Γενικό Δικαστήριο (ένατο τμήμα) στις 22 Σεπτεμβρίου 2021 στην υπόθεση T-169/20, Marina Yachting Brand Management κατά EUIPO — Industries Sportswear (Υπόθεση C-743/21 P) (2022/C 198/22) Γλώσσα διαδικασίας: η αγγλική Διάδικοι Αναιρεσείουσα: Marina Yachting Brand Management Co. Ltd (εκπρόσωποι: A. von Mühlendahl, C. Eckhartt, P. Böhner, δικηγόροι) Λοιποί διάδικοι: Γραφείο Διανοητικής Ιδιοκτησίας της Ευρωπαϊκής Ένωσης, Industries Sportswear Co.
Srl Με διάταξη της 31ης Μαρτίου 2022 το Δικαστήριο (τμήμα εγκρίσεως της εξετάσεως των αιτήσεων αναιρέσεως) απέρριψε την αίτηση εγκρίσεως και έκρινε ότι η Marina Yachting Brand Management Co.
Ltd φέρει τα δικαστικά έξοδά της.